Publication: Magyar Közlöny
Issue: MK-2009-14 (Year: 2009, Number: 14)
Era: 2004-2010
Section: hitelesítését az országos népszavazásról és népi kezdeményezésrõl szóló 1998. évi III. törvény (a továbbiakban:
Paragraph Index: 332

hitelesítését az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 12. §-a, valamint saját korábbi gyakorlata alapján meg kellett volna tagadnia, mivel a kifogással érintett kérdés hitelesítése elõtt már sor került azonos tartalmú kérdés hitelesítésére. Nézete szerint az azonos tartalmú kérdések hitelesítése komoly veszélyt jelent mind a jogbiztonságra, mind a választópolgárok népszavazáshoz való jogának érvényesülésére, valamint magára a jogintézmény tekintélyére nézve is. A kifogás szerint a népszavazásra feltenni javasolt kérdés többszörösen összetett, és az érintett jogszabályi kör határozatlansága miatt nem felel meg sem a választói, sem pedig a jogalkotói egyértelmûség követelményének [Nsztv. 13. § (1) bekezdése]. Megtévesztõnek tartja továbbá a kérdést arra hivatkozva, hogy a ténylegesen fennálló jogi helyzettel szemben azt sugallja, hogy az önkormányzatok a hatályos szabályozás szerint nem dönthetnek szabadon egészségügyi feladataik ellátásról. További érvelése szerint valamely hatályos jogszabály rendelkezéseivel megegyezõ tartalmú, azt mintegy megerõsítõ kérdést nem lehet népszavazásra feltenni, erre csak az Nsztv. 8. § (4) bekezdésében írt esetben, az Országgyûlés által már elfogadott, de a köztársasági elnök által még alá nem írt törvény vonatkozásában van lehetõség. A kifogást tevõ nézete szerint nem lehetséges a törvényt megerõsítõ népszavazás intézményét kiterjesztõen értelmezni, és a törvényben meghatározott esetkörön kívül is alkalmazni. Hivatkozik a kifogást tevõ arra is, hogy a helyi önkormányzatok döntési autonómiájának terjedelmérõl való döntés – a helyi egészségügyi feladatok ellátásának módjáról való döntés – nem tartozik az Országgyûlés hatáskörébe, azért arról az Alkotmány 28/B. § (1) bekezdése alapján nem lehet népszavazást tartani. A kifogást tevõ álláspontja szerint a hitelesítés további akadályát jelenti az, hogy az Országgyûlés még nem tett

Source: https://magyarkozlony.hu/hivatalos-lapok/b9a753a20085153fae3dc444a03d294563852649/dokumentumok/245c8ce1cfe68f54369eb33249efe03c9c286253/letoltes